ขยายเวลารับเลขา‘กอช.’6รายยื่นชิงดํา
คลังขยายเวลารับสมัครเลขา กอช.เพิ่มอีก 1 สัปดาห์
11 ส.ค. 2554

คลังขยายเวลารับสมัครเลขา กอช.เพิ่มอีก 1 สัปดาห์
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) ในฐานะประธานอนุกรรมการสรรหาและกำหนดค่าตอบแทนเลขาธิการ คณะกรรมการกองทุนการออมแห่งชาติ (กอช.) กล่าวว่า ขณะนี้ได้ขยายเวลาการเปิดรับสมัครเลขาธิการคณะกรรมการกองทุนการออมแห่งชาติ (กอช.) ออกไปอีก 1 สัปดาห์ จนถึงที่ 29 มิ.ย. 2554 เพื่อเป็นการขยายเวลาให้ผู้ที่มีความรู้ความสามารถเข้ามาสมัครเพิ่มเติม 
“เราการที่ขยายเวลาเพิ่มนั้น ก็เพื่อต้องการเปิดโอกาสให้คนที่มีความรู้ความสามารถเข้ามาสมัครเพิ่มเติม เพราะเราต้องการสรรหาคนที่ดีและมีความสามารถที่สุดเข้ามาทำหน้าที่ในจุดนี้ ขณะนี้มีผู้ที่สนใจยื่นใบสมัครเข้ามาแล้ว 6 ราย ซึ่งมีทั้งผู้สมัครจากวงการการเงิน ภาคสังคม และผู้มีประสบการณ์ด้านการบริหาร แต่ทางคณะอนุกรรมการสรรหาฯ ยังว่าน้อยเกินไป จึงได้ขยายเวลาเพิ่มเติม” นายนริศ กล่าว
นายนริศ กล่าวอีกว่า คณะอนุกรรมการสรรหาฯ มีหน้าที่รับผิดชอบในส่วนดังกล่าวยืนยันว่าจะไม่มีการเปิดเผยรายชื่อผู้สมัคร เพราะต้องการให้ผู้สมัครเกิดความมั่นใจ ว่าจะไม่มีผลกระทบต่องานเดิมที่ทำ และเชื่อว่าจะมีผู้สนใจเข้ามาสมัครเพิ่มเติม ขณะที่การพิจารณาคัดสรรนั้น ยืนยันว่าจะเร่งดำเนินการพิจารณาให้เร็วที่สุด